section_heading: Prije 1941. godine
paragraph_text: U stoljeću prije stvaranja UN-a osnovano je nekoliko međunarodnih organizacija kao što je Međunarodni odbor Crvenog križa kako bi se osigurala zaštita i pomoć žrtvama oružanih sukoba i razdora.<ref> Tijekom Prvog svjetskog rata, nekoliko velikih vođa, posebice američki predsjednik Woodrow Wilson, zalagali su se za svjetsko tijelo koje bi jamčilo mir. Pobjednici rata, saveznici, sastali su se kako bi dogovorili formalne mirovne uvjete na Pariškoj mirovnoj konferenciji. Liga naroda je odobrena i započela je s radom, ali SAD joj se nikad nije pridružio. Dana 10. siječnja 1920., Liga naroda je službeno nastala kada je stupio na snagu Pakt Lige naroda, koji su 1919. godine ratificirale 42 zemlje.<ref> Započela je s četiri stalne članice – Ujedinjenim Kraljevstvom, Francuskom, Italijom i Japanom.